Osnovna škola Jure Kaštelana
Zagreb, Ulica Vladimira Ruždjaka 2a

KLASA: 602-01/26-01/213
URBROJ:251-201-26-01
[bookmark: _GoBack]
Zagreb, 9. srpnja 2026.

Temeljem članka 16. Zakona o udžbenicima i drugim obrazovnim materijalima za osnovnu i srednju školu (NN 116/2018, u daljnjem tekstu: Zakon) ravnatelj Osnovne škole Jure Kaštelana, Krešimir Supanc, prof. donosi:

ODLUKU
o korištenju komercijalnih drugih obrazovnih materijala za                           školsku godinu 2026./2027.


Članak 1.

Osim udžbenika, u školi mogu biti u uporabi i nastavna sredstva (tiskana, digitalna ili fizička) koja pomažu u ostvarivanju pojedinih odgojno-obrazovnih ishoda utvrđenih predmetnim kurikulumom, kao i očekivanja međupredmetnih tema, potiču interakciju učenik-učenik i/ili učenik-sadržaj te istraživački i/ili grupni rad (u daljnjem tekstu: drugi obrazovni materijali).

Članak 2.

Sukladno Članku 16. stavku 6 i 7 Zakona, škola donosi Odluku o korištenju komercijalnih drugih obrazovnih materijala i objavljuje na svojim mrežnim stranicama najkasnije do 15. srpnja. Komercijalni materijali izabiru se isključivo iz virtualnog repozitorija.

Članak 3.

Odluka o korištenju komercijalnih drugih obrazovnih materijala prilaže se školskom kurikulumu. Školskim kurikulumom utvrđuje se popis komercijalnih i besplatnih drugih obrazovnih materijala koji se planiraju koristiti u nastavi, a učitelj odnosno nastavnik individualno odlučuje koje će materijale utvrđene školskim kurikulumom koristiti.

Članak 4.

Odlukom se utvrđuje popis drugih obrazovnih materijala za 1., 2., 3., 4., 5., 6., 7. i 8. razred koji su izabrani iz virtualnog repozitorija odobrenih drugih obrazovnih materijala za osnovnu školu. Ovaj popis sastavni je dio ove Odluke.

										Krešimir Supanc, prof.
